钦定古今图书集成/明伦汇编/宫闱典/第004卷 > 《宫词四首》周伯琦
## 钦定古今图书集成/明伦汇编/宫闱典/第004卷 > 《宫词四首》周伯琦

画阁香销暮雨晴，珠帘半卷远山明。蒲萄初醒罗衣
薄，枕上鶤弦拨不成。

木难火齐当缠头，贴地金莲步欲羞。露湿银床人语
静，蟾宫九夏是中秋。

巫山隐约宝屏斜，朝著重绵昼著纱。徙倚牙床新睡
足，一缾芍药当荷花。

苑路东西草色遥，阑干曲曲似飞桥。水晶殿外檐铃
响，疑是銮舆早散朝。